Da tiden for henrettelsen nærmede sig, blev Tom ført fra fængslet i centrum af byen til en mark nær stationen, hvor sheriffen havde ladet opføre en simpel galge. Tom kørte i en kærre som også bar hans kiste. Rebet havde han allerede om halsen. Kærren var omgivet af vagter, der skulle holde folk væk fra den dømte. Da man nåede frem, fik Tom lov til at sige sine sidste ord, hvilket blev en tale på omkring en time. Da talen var forbi, blev rebet bundet til galgen og kærren trukket væk. Halsen brækkede ikke, men det var normalt ved hængning med et såkaldt [[hængning|short drop]], som man brugte i USA på den tid. Kl. 14.37 erklærede den tilstedeværende læge Tom for død, og tyve minutter senere blev liget taget ned og udleveret til Tom Dooleys søster og svoger, som bragte det tilbage til Elkville. <ref name=herald />
Jura Historie Død Kriminalitet